**Το νησί των συναισθημάτων:**

**Το υπέροχο παραμύθι του Μάνου Χατζιδάκι για την αγάπη**

**Πηγη:** [**https://www.infokids.com.cy/to-nisi-ton-synaisthimaton-to-yperoxo-p/**](https://www.infokids.com.cy/to-nisi-ton-synaisthimaton-to-yperoxo-p/)

***Ένα ιδιαίτερα τρυφερό και συγκινητικό  κείμενο για την αγάπη και την αξία της στο χρόνο έγραψε πριν από χρόνια ο κορυφαίος μας Μάνος Χατζιδάκις.***

***Διαβάστε το κείμενο και απαντήστε στις ερωτήσεις:***

“Μια φορά κι έναν καιρό, υπήρχε ένα νησί στο οποίο ζούσαν όλα τα **Συναισθήματα**.

Εκεί ζούσαν η **Ευτυχία**, η **Λύπη**, η **Γνώση**, η **Αγάπη** και όλα τα άλλα συναισθήματα.

Μια μέρα έμαθαν ότι το νησί τους θα βούλιαζε και έτσι όλοι επισκεύασαν τις βάρκες τους και άρχισαν να φεύγουν.

Η **Αγάπη** ήταν η μόνη που έμεινε πίσω. Ήθελε να αντέξει μέχρι την τελευταία στιγμή.

Όταν το νησί άρχισε να βυθίζεται, η **Αγάπη** αποφάσισε να ζητήσει βοήθεια.

Βλέπει τον **Πλούτο** που περνούσε με μια λαμπερή θαλαμηγό.

Η **Αγάπη** τον ρωτάει: «Πλούτε, μπορείς να με πάρεις μαζί σου;»,

«Όχι, δεν μπορώ» απάντησε ο **Πλούτος**. «Έχω ασήμι και χρυσάφι στο σκάφος μου και δεν υπάρχει χώρος για σένα».

Η **Αγάπη** τότε αποφάσισε να ζητήσει βοήθεια από την **Αλαζονεία** που επίσης περνούσε από μπροστά της σε ένα πανέμορφο σκάφος.

«Σε παρακαλώ βοήθησέ με» είπε η **Αγάπη**.

«Δεν μπορώ να σε βοηθήσω, Αγάπη. Είσαι μούσκεμα και θα μου χαλάσεις το όμορφο σκάφος μου» της απάντησε η **Αλαζονεία**.

Η **Λύπη** ήταν πιο πέρα και έτσι η **Αγάπη** αποφάσισε να ζητήσει από αυτή βοήθεια.

«**Λύπη,** άφησέ με να έρθω μαζί σου».

«Ω **Αγάπη**, είμαι τόσο λυπημένη που θέλω να μείνω μόνη μου» είπε η **Λύπη**.

Η **Ευτυχία** πέρασε μπροστά από την **Αγάπη** αλλά και αυτή δεν της έδωσε σημασία.

Ήταν τόσο ευτυχισμένη, που ούτε καν άκουσε την **Αγάπη** να ζητά βοήθεια.

Ξαφνικά ακούστηκε μια φωνή: «**Αγάπη**, έλα προς τα εδώ! Θα σε πάρω εγώ μαζί μου!».

Ήταν ένας πολύ ηλικιωμένος κύριος που η **Αγάπη** δεν γνώριζε, αλλά ήταν γεμάτη από τέτοια ευγνωμοσύνη, που ξέχασε να ρωτήσει το όνομά του.

Όταν έφτασαν στην στεριά ο κύριος έφυγε και πήγε στο δρόμο του.

Η **Αγάπη**, γνωρίζοντας πόσα χρωστούσε στον κύριο που τη βοήθησε, ρώτησε την Γνώση:

«**Γνώση**, ποιος με βοήθησε»;

«Ο **Χρόνος**» της απάντησε η Γνώση.

«Ο **Χρόνος**;;» ρώτησε η **Αγάπη**. «Γιατί με βοήθησε o **Χρόνος**;»

Τότε η **Γνώση** χαμογέλασε και με τη βαθιά σοφία της είπε:

«Μόνο ο **Χρόνος** μπορεί να καταλάβει πόσο μεγάλη σημασία έχει η **Αγάπη**».»

***ΕΡΩΤΗΣΕΙΣ:***

1. ***Πού ζούσαν τα συναισθήματα και γιατί αναγκάστηκαν να φύγουν από τον τόπο τους;***
2. ***Ποιο συναίσθημα έμεινε μέχρι την τελευταία στιγμή και γιατί; Πότε αποφάσισε να φύγει;***
3. ***Όταν η Αγάπη ζήτησε βοήθεια από τον Πλούτο, εκείνος γιατί δεν τη βοήθησε;***
4. ***Γιατί η Αλαζονεία δεν πήρε μαζί της την Αγάπη;***
5. ***Τι είπε η Λύπη στην Αγάπη;***
6. ***Γιατί η Ευτυχία δεν έδωσε σημασία στην Αγάπη;***
7. ***Ποιος βοήθησε τελικά την Αγάπη και γιατί;***
8. ***Τι συναισθήματα σας δημιουργήθηκαν διαβάζοντας το κείμενο;***
9. ***Μπορείτε να γράψετε και εσείς μια ιστορία που να δείχνει την αγάπη και την προσφορά;***

Διαβάστε το και εδώ, ακούγοντας το **«Προσωπογραφία της μητέρας μου»** από τον δίσκο Το χαμόγελο της Τζοκόντας:

<https://youtu.be/B63I9X6rMlo>